Janáčkovo divadlo

náhľad|Janáčkovo divadlo v noci

Janáčkovo divadlo je súčasť Národního divadla Brno. Sídli v Rooseveltovej ulici v Brne. Jeho riaditeľom je ak. arch. Daniel Dvořák.

 Budova divadla 
Budova Janáčkovho divadla, ktorá stojí v Brne na Rooseveltovej ulici a je obklopená parkom Koliště, bola vystavená medzi rokmi 1961 a 1965. Prvé návrhy vznikli už v rokoch 1907 a 1910 a situovali divadlo na miesto provizórne kúpenej budovy (ktorá už kapacitne nepostačovala) na rohu Žerotínovho námestia a ulici Veveří alebo na kraj parku Lužánky.

 Návrhy stavby 
Medzi rokmi 1910 a 1958 sa odohralo sedem architektonických súťaží s návrhmi na budovu divadla. Medzi navrhovateľmi boli osobnosti ako Bohuslav Fuchs, Josef Gočár, Vlastislav Hofman, Josef Chochola, Pavel Janák, Jan Kotěra, Emil Králík, Otakar Novotný, Oldřich Starý a Jan Víšek.

V prvej súťaži vyhral Josef Mařík, druhý bol Alois Dryák a tretí Theodor Macharáček. Rozpory medzi diskutujúcimi stranami vyvrcholili ďalšou súťažou v roku 1913, ktorá bola vyhlásená len pre súťažiacich z roku 1910. Do súťaže sa prihlásilo len dvadsať návrhov, prvá cena nebola udelená. Kvôli prvej svetovej vojne sa nezačalo stavať, ďalšie kolo sa odohralo až v roku 1936, prvá cena znovu nebola udelená. Počas tejto súťaže zverejnil svoj mimosúťažný návrh i Bohuslav Fuchs, išlo o futuristicky vyzerajúce dielo. V roku 1940 Družstvo vyzvalo päť vybraných projektov, v užšej súťaži zvíťazil Jan Víšek. Neskôr, v roku 1958, zvíťazil naozaj návrh Jana Víška.

 Opis 
Budova obsahuje javisko s točňou, na ktoré nadväzujú zadné a dve bočné javiská. V budove sa nachádza hľadisko pre 1 383 divákov, ktoré je koncipované ako stupňovitý amfiteáter s vencom lóží. V prvom suteréne pod vestibulom je umiestnená reštaurácia, kaviareň a klub umelcov.

Nosná konštrukcia sa skladá zo železobetónového monolitického skeletu s výplňovým murivom, hľadisko a javisko sú zastropnené oceľovými väzníkmi. Na povrchy exteriérov a interiérov sú použité materiály ako kameň, drevo, oceľ, sklo a hliník. Obloženie a dlažby sú zo žuly, čierneho syenitu a vápenca. Drevené obloženie je z brestu a orechu.

 Rekonštrukcia 
V roku 2007 oznámil brniansky zastupiteľ Jan Holík, že Janáčkovo divadlo čaká rekonštrukcia. V tom roku bola aj začatá. Vzťahuje sa na rekultiváciu okolia divadla, vrátane vybudovania podzemného parkoviska, opravy nevyhovujúceho hľadiska a ďalšie zmeny. Brniansky rozpočet pre rekonštrukciu vyčlenil 111 miliónov korún. Na sezónu 2009/2010 bola plánovaná sezónna uzávierka divadla. Súbor mal zatiaľ viac účinkovať v Mahenovom divadle a hosťovať. Celkové náklady na projekt divadla, parkoviska a okolia boli odhadované na 1,2 miliardy korún.

POdľa informácií z konca februára 2018 sa rekonštrukcia divadla predĺži. Miesto plánovaného konca v druhej polke roku 2018 bude ukončena až v druhej polovici roku 2019. Dôvodom je potreba ďalších prác. Náklady zároveň porastú o 60 miliónov korún na takmer 600 miliónov. Časť opráv by mala byť dokončená v októbri 2018, ostatné budú dokončené za chodu divadla.

 Galéria 

 Referencie 

 Iné projekty 

 Externé odkazy 
 Stránky ND Brno
 TACE – heslo v databáze TACE

 Zdroj 

Kategória:Divadlá v Brne
Kategória:Architektúra z 1965